**THIRRJE PËR PROJEKT PROPOZIME**

1. **Thirrje për propozime për nëngrantet për adoleshentë (15-18 vjeç)**
2. **Thirrje për propozime për nëngrantet për të rinjtë (mosha 18-24 vjeç)**



**në partneritet me**

 



PËRMBAJTJA

[PËRMASA DHE FUSHËVEPRIMI I NËN-GRANTIT 3](#_Toc101435340)

[NËN-GRANTET E KOMUNITETIT PËR ADOLESHENTË 4](#_Toc101435341)

[KUSH MUND TË APLIKOJË? 4](#_Toc101435342)

[KRITERET E PRANUESHMËRISË DHE TË PËRZGJEDHJES SË NËN-GRANTIT 4](#_Toc101435343)

[Parakushtet për aplikantët për nën-grante 4](#_Toc101435344)

[AKTIVITETET E PRANUESHME TË NËN-GRANTIT 4](#_Toc101435345)

[Shpenzimet e pranueshme 5](#_Toc101435346)

[Kapitali qarkullues 6](#_Toc101435347)

[Aktivitetet e papranueshme 6](#_Toc101435348)

[AFATI I ZBATIMIT TË PROJEKTIT DHE BUXHETI 7](#_Toc101435349)

[NËN-GRANTET E KOMUNITETIT PËR TË RINJTË 7](#_Toc101435350)

[KUSH MUND TË APLIKOJË? 7](#_Toc101435351)

[KRITERET E PRANUESHMËRISË DHE TË PËRZGJEDHJES SË NËN-GRANTIT 8](#_Toc101435352)

[Parakushtet për aplikantët për nën-grante 8](#_Toc101435353)

[AKTIVITETET E PRANUESHME TË NËN-GRANTIT 8](#_Toc101435354)

[Shpenzimet e pranueshme 9](#_Toc101435355)

[Kapitali qarkullues 10](#_Toc101435356)

[Aktivitetet e papranueshme 10](#_Toc101435357)

[AFATI I ZBATIMIT TË PROJEKTIT DHE BUXHETI 11](#_Toc101435358)

[KRITERET DHE PROCESI I VLERËSIMIT TË NËN-GRANTEVE SI PËR NËN-GRANTET E KOMUNITETIT PËR ADOLESHENTËT ASHTU EDHE PËR NËN-GRANTET E KOMUNITETIT PËR TË RRITURIT E RINJ 12](#_Toc101435359)

[NËNSHKRIMI I MARRËVESHJEVE PËR NËN-GRANTE 14](#_Toc101435360)

[Pakoja e aplikimit për grupet joformale të të rinjve dhe OJQ-të formale 14](#_Toc101435361)

[Projektet me punime ndërtimore 15](#_Toc101435362)

[MEKANIZMI I ANKESAVE 15](#_Toc101435363)

[AFATI PËR APLIKIM 15](#_Toc101435364)

**THIRRJE PËR PROPOZIME TË PROJEKTIT PËR NËN-GRANTE TË KOMUNITETIT PËR ADOLESHENTË (TË MOSHËS 15-18 VJEÇ) DHE NËN-GRANTE TË KOMUNITETIT PËR TË RRITURIT E RINJ (TË MOSHËS 18-24 VJEÇ)**

Ministria e Administrimit të Pushtetit Lokal, si një agjenci zbatuese e Projektit Komunat për të rinjtë (M4Y), që financohet nga Qeveria e Japonisë nëpërmjet mbështetjes së marrë në kuadër të Fondit Japonez për Zhvillim Social të Japonisë dhe që administrohet nga Banka Botërore, fton adoleshentët e moshës 15-18 vjeç (në shkolla të mesme), si dhe të rinjtë dhe OJQ-të e udhëhequra nga të rinjtë 18-24 vjeç (pas përfundimit të shkollës së mesme) nga KOMUNA E HANIT TË ELEZIT të aplikojnë për mbështetje financiare me nën-projekte që i kontribuojnë rritjes së mundësive socio-ekonomike për të rinjtë e margjinalizuar. (të moshës 15-24).

# PËRMASA DHE FUSHËVEPRIMI I NËN-GRANTIT

Do të ketë dy lloje nën-grantesh, në bazë të moshës dhe kapacitetit të përfituesve: nëngrante më të vogla të komunitetit për adoleshentët (15-18 vjeç) dhe nëngrante më të mëdha të komunitetit për të rriturit e rinj dhe organizatat e udhëhequra nga komuniteti (18-24 vjeç). Kategoria e parë fokusohet në iniciativa të vogla që sjellin përfitime afatshkurtra për komunitetet dhe mund të hartohen dhe zbatohen nga adoleshentët pa mbështetje të jashtme. Kategoria e dytë fokusohet në përmirësimin e hapësirave të komunitetit për të reja dhe të rinj për t'i përdorur për aktivitete sociale dhe ekonomike. Këto nën-projekte mund të jenë komplekse për kah aspekti teknik dhe kërkojnë angazhimin e ekspertëve të jashtëm.

|  |  |  |
| --- | --- | --- |
|  | **Nën-grantet e komunitetit për adoleshentë (15-18)** | **Nën-grantet e komunitetit për të rinjtë (18-24)** |
| Arsyeshmëria teknike | Adoleshentët duhet të kenë kapacitetin për të hartuar dhe zbatuar vetë nën-projektin e propozuar. Duhet të shmangen nën-projekte shumë komplekse që kërkojnë ekzekutim të ekspertizës së jashtme.  | Të rriturit e rinj mund të angazhojnë ekspertizë të jashtme për hartimin dhe ekzekutimin e zgjidhjeve teknike të propozuara, sipas nevojës. Të rinjtë duhet të buxhetojnë për kostot e kësaj ekspertize (ofruesit e shërbimeve dhe kontraktorët), duke përfshirë ekspertizën e nevojshme për zhvillimin e specifikimeve teknike dhe zbatimin e aktiviteteve. Për investime kapitale, stafi inxhinierik komunal dhe vullnetarët e komunitetit do të ndihmojnë në zhvillimin e specifikimeve.  |
| Kategoritë dhe shembujt e nën-projekteve | *Shërbime dhe aktivitete më të vogla të komunitetit*, siç janë fushatat e ndërgjegjësimit për efiçencën e energjisë, iniciativat për riciklim dhe pastrim, lojërat për të rinjtë me aftësi të kufizuara.*Blerjet e pajisjeve më të vogla për hapësirat e komunitetit për të rinjtë*, të tilla sipajisje sportive dhe instrumente muzikore. | *Shërbime dhe aktivitete më të mëdha komunitare*, siç janë ligjëratat në IT, festivale arti, mbështetje psikosociale dhe këshillim. *Blerjet e pajisjeve më të mëdha për hapësirat e komunitetit për rinj*, si kompjuterë, printera 3D dhe pajisje kuzhine. *Investime kapitale të orientuara drejt të rinjve*, si instalimi i pikës së rrjetit publik të internetit (wifi), rehabilitimi i fushës së basketbollit dhe rinovimi i qendrës rinore.  |
| Qasja e zbatimit | *Të mësuarit nga shërbimi:*  Mendohet se adoleshentët identifikojnë zgjidhje sociale për nevojat e komunitetit dhe mësojnë në mënyrë progresive duke përjetuar ndikimet sociale të veprimeve të tyre.  | *Qasja e sipërmarrjes.*  Të rinjtë inkurajohen të zhvillojnë aftësi dhe sjellje sipërmarrëse që janë të tregtueshme për punonjësit, ndërsa mësojnë të hartojnë dhe testojnë ndikimet e nismave sociale.  |

# NËN-GRANTET E KOMUNITETIT PËR ADOLESHENTË

***Karakteristikat e nën-granteve***

## KUSH MUND TË APLIKOJË?

*Grupet joformale të të rinjve (të moshës 15-18 vjeç):* Si pjesë e trajnimit për aftësitë e buta[[1]](#footnote-1), përfituesit e rinj do të ndihmohen të formojnë grupe të nën-projekteve para publikimit të kësaj thirrjeje. Grupet do të përbëhen nga adoleshentë të organizuar rreth interesave të përbashkëta, preferencave personale dhe ndikimeve të dëshiruara sociale. Grupet jo formale koordinohen nga drejtues të rinjsh të përzgjedhur nga grupet. Kërkesa për moshën e aplikantëve për nën-grantet e komunitetit për adoleshentët është e detyrueshme. Propozimet për nën-grante duhet të dorëzohen vetëm nga një grup individësh të moshës 15-18 vjeç.

## KRITERET E PRANUESHMËRISË DHE TË PËRZGJEDHJES SË NËN-GRANTIT

Propozimet për nëngrantet e komunitetit duhet të plotësojnë tre grupe të kritereve të pranueshmërisë të përshkruara më poshtë.

Parakushtet për aplikantët për nën-grante

*Grupet jo formale të të rinjve*:

* Aplikantët duhet të jenë në grupmoshën 15-18 vjeç për të aplikuar për nën-grante të komunitetit të adoleshentëve.
* Aplikantët duhet të kenë vendbanimin/selinë në një nga komunat pjesëmarrëse në projekt.
* Përparësi do t'u jepet aplikantëve që kanë përfunduar me sukses trajnimin për aftësi të buta dhe për menaxhimin e projektit në kuadër të komponentit 2 të projektit. Përfundimi me sukses i trajnimit përkufizohet si ndjekja e të paktën 80% të të gjitha aktiviteteve të regjistruara nga FP-OJQ.
* Të rinjtë që nuk kanë përfunduar trajnimin për menaxhimin e projektit M4Y duhet të sigurojnë dëshmi të aftësive të menaxhimit të projektit të përvetësuara diku tjetër.

## AKTIVITETET E PRANUESHME TË NËN-GRANTIT

Nën-grantet e përzgjedhura do të trajtojnë një sërë nevojash dhe prioritetesh socio-ekonomike të të rejave dhe të rinjve. Këto iniciativa të drejtuara nga të rinjtë nuk mund të përcaktohen paraprakisht pasi ato janë të diktuara nga kërkesa dhe do t'u përgjigjen nevojave të paplotësuara të të rinjve të margjinalizuar në nivel komuniteti. Si aktivitetet fitimprurëse edhe ato jofitimprurëse janë të pranueshme për financim. Aktivitetet e nën-granteve të pranueshme do të identifikohen në bazë të kritereve të mëposhtme të pranueshmërisë:

Grupet joformale të të rinjve në përputhje me këtë thirrje publike mund të aplikojnë me nën-projektet e tyre duke adresuar një sërë nevojash dhe prioritetesh socio-ekonomike të të rejave dhe të rinjve të fokusuara në fushat e mëposhtme:

* Shërbimet ekonomike të destinuara për të përmirësuar punësueshmërinë e të rinjve dhe mundësitë e gjenerimit të të ardhurave (p.sh. trajnime për ngritjen e aftësive, qasje në hapësirat krijuese[[2]](#footnote-2), trajnime për ndërmarrësi, kurse për TIK, etj.)
* Aktivitete kulturore dhe sportive të të rinjve (p.sh. ngjarje, fushata, blerje pajisjesh dhe riparim dhe përmirësim të objekteve ekzistuese)
* Iniciativat arsimore/ndërgjegjësuese të bazuara në çështje (p.sh., droga dhe alkooli, seksi dhe seksualiteti, anti-racizmi, anti-bulizmi, mbrojtja e mjedisit, etj.
* Mbështetje psikosociale dhe këshillim emocional
* Aktivitetet e aftësive sociale, të tilla si drama, muzika, vallëzimi, lojëra për përforcimin e raporteve në ekip, artet dhe zanatet, arti i grafitit, etj.
* Aktivitete shtesë rinore që adresojnë nevojat dhe prioritetet rinore lokale.

Duke pasur parasysh gamën e moshës së përfituesve të synuar, grantet e vogla mund të përqendrohen në iniciativa të vogla që sjellin përfitime për komunitetet (p.sh. lodra për fëmijët me aftësi të kufizuara, fushata ndërgjegjësimi për efiçencën e energjisë) të zbatuara nga adoleshentët (15-18 vjeç).

### Shpenzimet e pranueshme

Kostot e pranueshme sipas nën-granteve janë kosto të lidhura drejtpërdrejt me zbatimin e nënprojekteve të propozuara. Këto kosto:

* Duhet të ndodhin gjatë kohëzgjatjes së nën-projektit,
* Duhet të ceken dhe të shtjellohen në propozimin e nën-projektit
* Duhet të jenë të identifikueshme dhe të verifikueshme, veçanërisht duke u regjistruar në regjistrat kontabël dhe duke u përcaktuar sipas standardeve kontabël në fuqi,
* Duhet të jenë të arsyeshëm, të arsyetuara dhe në përputhje me kërkesat e menaxhimit të shëndoshë financiar.

Kostot e pranueshme përfshijnë, por nuk kufizohen në:

* Kostot për prokurimin e pajisjeve të nevojshme për zbatimin e nën-projektit të cilat duhet të përcaktohen sipas llojit dhe sasisë;
* Kostot për organizimin e aktiviteteve edukative (materiale didaktike, pajisje, furnizime);
* Shërbimet grafike (puna para botimit, shërbime printimi për fletëpalosje, broshura, revista, etj., duke specifikuar llojin dhe fushën e shërbimit, sasinë, çmimin për njësi, etj.);
* Shërbimet e reklamimit (fushatat e mediave sociale, prezantimet televizive dhe radiofonike, mirëmbajtja e ueb faqeve, njoftimet në gazeta, materialet publicitare, etj., përcaktojnë llojin e promovimit, kohëzgjatjen dhe koston e shërbimeve);
* Kostoja e mirëmbajtjes, rehabilitimit dhe riparimit të objekteve dhe infrastrukturës së komunitetit;
* Shërbimet e ekspertizës të siguruara nga ofruesit e shërbimeve ose kontraktori (p.sh. trajnim, dizajnim dhe instalimi i zgjidhjeve teknike);
* Logjistika (kostot e telefonit, internetit, hapësirës për ngjarje, etj.);
* Kostot operative të lidhura me zbatimin e nënprojekteve, si shpenzimet e udhëtimit (transport publik, mëditje).

### Kapitali qarkullues

Kostot fikse të kufizuara për pagat për personat që menaxhojnë drejtpërdrejt dhe ofrojnë shërbime/produkte të nën-projektit. Përfitueseve të nën-granteve nuk u lejohet t'i paguajnë vetes pagë nga fondet e nëngranteve dhe nuk do të rimbursohen për punën e kryer nga vetë ata në nënprojektin individual. Pagat do t'i paguhen vetëm stafit të kontraktuar në mënyrë selektive.

Kostoja e përgjithshme e kapitalit qarkullues nuk duhet të kalojë 30% të vlerës së përgjithshme të nën-projektit individual.

### Aktivitetet e papranueshme

Lista negative e investimeve bazuar në Kornizën e Menaxhimit Mjedisor dhe Social (KMMS) të projektit:

* Aktivitete në zonat e mbrojtura dhe në objekte dhe/ose vendndodhje të trashëgimisë kulturore;
* Aktivitete që nxisin Politikat Mbrojtëse të BB-së përveç Vlerësimit Mjedisor 4.01;
* Aktivitete që kufizojnë ose privojnë qasjen e individit ose komunitetit në tokë ose në burime të disponueshme;
* Aktivitetet që shkaktojnë përvetësimin e tokës ose zhvendosjen e individëve ose komuniteteve (dmth. nxisin Politikën Operative të BB-së (PO) 4.12 mbi Zhvendosjen e Pavullnetshme);
* Aktivitete në zonat e mbrojtura dhe habitatet natyrore të ndjeshme ose kritike, si dhe nën-projektet që përfshijnë prerjen e pyjeve;
* Aktivitete që sjellin ndryshime në përdorimin e pesticideve;
* Aktivitete që ndikojnë në trashëgiminë kulturore;
* Nën-projektet që mund të rezultojnë në gjenerimin e sasive të mëdha të mbeturinave të rrezikshme (mbeturina azbesti, CFL, mbeturina bojë plumbi, rezervuarë të kontaminuar me vaj ngrohjeje, etj.) ose lloje të veçanta mbeturinash të rrezikshme (p.sh. instalime rrufepritëse radioaktive);
* Shpenzimet e interesit për borxhet;
* Gjobat, ndëshkime financiare dhe kostot e procedurave gjyqësore;
* Pagesa e bonuseve për punonjësit;
* Kostot që financohen tashmë nga burime publike ose shpenzime në periudhën e projektit të financuar nga burime të tjera;
* Kostot që nuk mbulohen nga marrëveshja (kontrata me ofruesin e mbështetjes financiare);
* Donacionet bamirëse;
* Kredi për organizata apo individë të tjerë;
* Nuk do të financohet ndërtim i ri; dhe
* Kosto të tjera që nuk lidhen drejtpërdrejt me përmbajtjen dhe objektivat e projektit.

Lista e përgjithshme të përjashtimeve të masave mbrojtëse të Bankës Botërore:

* Tregtia e kafshëve të egra dhe produkteve të kafshëve të egra të ndaluara sipas konventës CITES,
* Çlirimi i organizmave të ndryshuar gjenetikisht në mjedisin natyror,
* Prodhimi, shpërndarja dhe shitja e pesticideve dhe herbicideve të ndaluara,
* Rrjetat e peshkimit në habitatet e ujërave të ëmbla,
* Prodhimi, trajtimi dhe asgjësimi i produkteve radioaktive,
* Magazinimi, trajtimi dhe asgjësimi i mbeturinave të rrezikshme,
* Prodhimi i pajisjeve dhe pajimeve që përmbajnë CFC, halon dhe substanca të tjera të rregulluara sipas Protokollit të Montrealit,
* Prodhimi i pajisjeve elektrike që përmbajnë bifenile të poliklorinuara (PCB) mbi 0,005 % ndaj peshës,
* Prodhimi i produkteve që përmbajnë asbest,
* Reaktorët bërthamorë dhe pjesët e tyre,
* Duhani, i papërpunuar ose i përpunuar,
* Makineri për përpunimin e duhanit, dhe
* Prodhimi i armëve të zjarrit.

### AFATI I ZBATIMIT TË PROJEKTIT DHE BUXHETI

Grupet joformale të të rinjve do të kenë të drejtë të aplikojnë për financim për një periudhë 3-6 muaj në varësi të llojit të shërbimit/aktivitetit. Buxheti minimal për financim nga kjo thirrje për një grant është **1000 US$,** ndërsa buxheti maksimal i kërkuar për financim nga kjo thirrje për një grant nuk duhet të kalojë **4000 US$.**

# NËN-GRANTET E KOMUNITETIT PËR TË RINJTË

***Karakteristikat e nën-granteve***

## KUSH MUND TË APLIKOJË?

* 1. *Grupet joformale të të rinjve:* Si pjesë e trajnimit të aftësive të buta, përfituesit rinj do të ndihmohen të formojnë grupe të nënprojekteve. Grupet do të përbëhen nga të rritur të rinj (18-24) të organizuar rreth interesave të përbashkëta, preferencave personale dhe ndikimeve të dëshiruara sociale. Grupet jo formale koordinohen nga drejtues të rinjsh të përzgjedhur nga grupet. **Grupet joformale të të rinjve kanë të drejtë të aplikojnë për nën-grante për adoleshentët ose të rinjtë bazuar në moshën e tyre përkatëse.**
	2. *Organizatat formale rinore me bazë në komunitet:* Të rinjtë pjesëmarrës që janë pjesë e OJQ-ve ekzistuese rinore mund të paraqesin propozimin e nënprojektit në emër të OJQ-ve të tyre/partnere. OJQ-të e pranueshme duhet të kujdesen për popullatën e të rinjve DHE të angazhojnë të rritur të rinj (18-24) në menaxhimin e OJQ-së. OJQ-të e huaja nuk janë të pranueshme. “Formal” nënkupton se OJQ-ja është e regjistruar në Regjistrin Publik të OJQ-ve të Kosovës. **OJQ-të formale të të rinjve kanë të drejtë të aplikojnë vetëm për nën-grantet për të rriturit e rinj.**

Propozimet e projektit duhet të dorëzohen nga një grup të rriturish të rinj të moshës 18-24 vjeç ose si grup individësh ose si organizata me bazë në komunitet të udhëhequra nga të rinjtë. Kërkesa e moshës për nën-grantet e komunitetit për të rriturit e rinj është e detyrueshme.

## KRITERET E PRANUESHMËRISË DHE TË PËRZGJEDHJES SË NËN-GRANTIT

Propozimet për nën-grantet e komunitetit duhet të plotësojnë tre grupet e kritereve të përshtatshmërisë të përshkruara më poshtë.

Parakushtet për aplikantët për nën-grante

*Grupet joformale të të rinjve dhe OJQ-të formale rinore*:

* Aplikantët duhet të jenë në grupmoshën 18-24 vjeç për të aplikuar për nën-grantet për të rriturit e rinj.
* Aplikantët duhet të kenë vendbanimin/selinë në një nga komunat pjesëmarrëse në projekt. Në rastin e OJQ-ve, është adresa zyrtare e OJQ-së ajo që ka rëndësi dhe jo adresa e shtëpisë së përfaqësuesit të OJQ-së.
* Përparësi do t'u jepet aplikantëve që kanë përfunduar me sukses trajnimin për aftësitë e buta dhe menaxhimin e projektit në kuadër të komponentit 2 të projektit. Përfundimi me sukses i trajnimit përkufizohet si ndjekja e të paktën 80% të të gjitha aktiviteteve të regjistruara nga FP-OJQ.
* Të rinjtë që nuk kanë përfunduar trajnimin për menaxhimin e projektit M4Y duhet të sigurojnë dëshmi të aftësive të menaxhimit të projektit të përvetësuara diku tjetër.

***OJQ-të formale të të rinjve*:**

* OJQ-të janë të formuara ligjërisht si organizata joqeveritare në Kosovë. Për të vërtetuar këtë pretendim, OJQ-ja duhet të dorëzojë kopjen e certifikatës së regjistrimit dhe numrin fiskal.
* OJQ-ja duhet të ketë një historik të aktiviteteve zbatuese për të rinjtë (15-24) siç është dokumentuar nga lista e projekteve të kaluara.
* Udhëheqësit e OJQ-së përbëhen nga të rinjtë (18-24 vjeç) siç tregohet përmes CV-ve të udhëheqësve të OJQ-së.
* OJQ-ja duhet të demonstrojë përvojën e menaxhimit të projektit përmes projekteve të përfunduara në komunitet.

## AKTIVITETET E PRANUESHME TË NËN-GRANTIT

Nën-grantet e përzgjedhura do të trajtojnë një sërë nevojash dhe prioritetesh socio-ekonomike të të rejave dhe të rinjve. Këto iniciativa të drejtuara nga të rinjtë nuk mund të përcaktohen paraprakisht pasi ato janë të diktuara nga kërkesa dhe do t'u përgjigjen nevojave të paplotësuara të të rinjve të margjinalizuar në nivel komuniteti. Si aktivitetet fitimprurëse edhe ato jofitimprurëse janë të pranueshme për financim. Përmirësimet e qendrave/hapësirave rinore në pronësi të OJQ-ve dhe komunave janë të pranueshme në varësi të prioriteteve rinore. Aktivitetet e nën-granteve të pranueshme do të identifikohen bazuar në kriteret e mëposhtme të pranueshmërisë:

Grupet joformale të të rinjve ose OJQ-të në përputhje me këtë thirrje publike mund të aplikojnë me nën-projektet e tyre duke adresuar një sërë nevojash dhe prioritetesh socio-ekonomike të të rejave dhe të rinjve të fokusuara në fushat e mëposhtme:

* Shërbimet ekonomike të destinuara për të përmirësuar punësueshmërinë e të rinjve dhe mundësitë e gjenerimit të të ardhurave (p.sh. trajnime për ngritjen e aftësive, qasje në hapësirat krijuese , trajnime për ndërmarrësi, kurse për TIK, etj.)
* Aktivitete kulturore dhe sportive të rinjve (p.sh. ngjarje, fushata, blerje pajisjesh dhe riparim dhe përmirësim të objekteve ekzistuese)
* Iniciativat arsimore/ndërgjegjësuese të bazuara në çështje (p.sh., droga dhe alkooli, seksi dhe seksualiteti, anti-racizmi, anti-bulizmi, mbrojtja e mjedisit, etj.
* Mbështetje psikosociale dhe këshillim emocional
* Aktivitetet e aftësive sociale, të tilla si drama, muzika, vallëzimi, lojëra për përforcimin e raporteve në ekip, artet dhe zanatet, arti i grafitit, etj.
* Aktivitete shtesë rinore që adresojnë nevojat dhe prioritetet rinore lokale.

Përveç kësaj, në kuadër të kategorisë së nën-granteve të komunitetit për të rinjtë (18-24), të rriturit e rinj dhe OJQ-të mund të aplikojnë me projekte të punëve ndërtimore, përkatësisht projekte të lidhura me riparimet e objekteve të komunitetit të lidhura me të rinjtë (p.sh. riparimi dhe përmirësimi i qendrave rinore, parqeve, klasave, hapësirave miqësore për të rinjtë në qendrat shëndetësore dhe biblioteka).

**Nën-grantet e pranueshme për punët ndërtimore,** do të ndahen në dy pjesë: 1 nën-grant vetëm për punët ndërtimore dhe një nën-grant i lidhur për aktivitetet shoqëruese. Aplikanti për punët ndërtimore do të paraqesë dy nën-projekte të veçanta, të cilat do të vlerësohen së bashku.

### Shpenzimet e pranueshme

Kostot e pranueshme sipas nën-granteve janë kosto të lidhura drejtpërdrejt me zbatimin e nënprojekteve të propozuara. Këto kosto:

* Duhet të ndodhin gjatë kohëzgjatjes së nën-projektit,
* Duhet të ceken dhe të shtjellohen në propozimin e nën-projektit
* Duhet të jenë të identifikueshme dhe të verifikueshme, veçanërisht duke u regjistruar në regjistrat kontabël dhe të përcaktuar sipas standardeve kontabël në fuqi,
* Duhet të jenë të arsyeshme, të arsyetuara dhe në përputhje me kërkesat e menaxhimit të shëndoshë financiar.

Kostot e pranueshme përfshijnë, por nuk kufizohen në:

* Kostot për prokurimin e pajisjeve të nevojshme për zbatimin e nën-projektit të cilat duhet të përcaktohen sipas llojit dhe sasisë;
* Kostot për organizimin e aktiviteteve edukative (materiale didaktike, pajisje, furnizime);
* Shërbimet grafike (puna para botimit, shërbime printimi për fletëpalosje, broshura, revista, etj., duke specifikuar llojin dhe fushën e shërbimit, sasinë, çmimin për njësi, etj.);
* Shërbimet e reklamimit (fushatat e mediave sociale, prezantimet televizive dhe radiofonike, mirëmbajtja e ueb faqeve, njoftimet në gazeta, materialet publicitare, etj., përcaktojnë llojin e promovimit, kohëzgjatjen dhe koston e shërbimeve);
* Kostoja e mirëmbajtjes, rehabilitimit dhe riparimit të objekteve dhe infrastrukturës së komunitetit;
* Shërbimet e ekspertizës të siguruara nga ofruesit e shërbimeve ose kontraktori (p.sh. trajnim, dizajnim dhe instalimi i zgjidhjeve teknike);
* Logjistika (kostot e telefonit, internetit, hapësirës për ngjarje, etj.);
* Kostot operative të lidhura me zbatimin e nënprojekteve, si shpenzimet e udhëtimit (transport publik, mëditje).

### Kapitali qarkullues

Kostot fikse të kufizuara për pagat për personat që menaxhojnë drejtpërdrejt dhe ofrojnë shërbime/produkte të nën-projektit. Përfitueseve të nën-granteve nuk u lejohet t'i paguajnë vetes pagë nga fondet e nëngranteve dhe nuk do të rimbursohen për punën e kryer nga vetë ata në nënprojektin individual. Pagat do t'i paguhen vetëm stafit të kontraktuar në mënyrë selektive.

Kostoja e përgjithshme e kapitalit qarkullues nuk duhet të kalojë 30% të vlerës së përgjithshme të nën-projektit individual .

### Aktivitetet e papranueshme

Lista negative e investimeve, bazuar në Kornizën e Menaxhimit Mjedisor dhe Social (KMMS) të projektit:

* Aktivitete në zonat e mbrojtura dhe në objekte dhe/ose vendndodhje të trashëgimisë kulturore;
* Aktivitete që nxisin Politikat Mbrojtëse të BB-së përveç Vlerësimit Mjedisor 4.01;
* Aktivitete që kufizojnë ose privojnë qasjen e individit ose komunitetit në tokë ose në burime të disponueshme;
* Aktivitetet që shkaktojnë përvetësimin e tokës ose zhvendosjen e individëve ose komuniteteve (dmth. nxisin Politikën Operative të BB-së (PO) 4.12 mbi Zhvendosjen e Pavullnetshme);
* Aktivitete në zonat e mbrojtura dhe habitatet natyrore të ndjeshme ose kritike, si dhe nën-projektet që përfshijnë prerjen e pyjeve;
* Aktivitete që sjellin ndryshime në përdorimin e pesticideve;
* Aktivitete që ndikojnë në trashëgiminë kulturore;
* Nën-projektet që mund të rezultojnë në gjenerimin e sasive të mëdha të mbeturinave të rrezikshme (mbeturina azbesti, CFL, mbeturina bojë plumbi, rezervuarë të kontaminuar me vaj ngrohjeje, etj.) ose lloje të veçanta mbeturinash të rrezikshme (p.sh. instalime rrufepritëse radioaktive);
* Shpenzimet e interesit për borxhet;
* Gjobat, ndëshkime financiare dhe kostot e procedurave gjyqësore;
* Pagesa e bonuseve për punonjësit;
* Kostot që financohen tashmë nga burime publike ose shpenzime në periudhën e projektit të financuar nga burime të tjera;
* Kostot që nuk mbulohen nga marrëveshja (kontrata me ofruesin e mbështetjes financiare);
* Donacionet bamirëse;
* Kredi për organizata apo individë të tjerë;
* Nuk do të financohet ndërtim i ri; dhe
* Kosto të tjera që nuk lidhen drejtpërdrejt me përmbajtjen dhe objektivat e projektit.

Lista e përgjithshme të përjashtimeve të masave mbrojtëse të Bankës Botërore:

* Tregtia e kafshëve të egra dhe produkteve të kafshëve të egra të ndaluara sipas konventës CITES,
* Çlirimi i organizmave të ndryshuar gjenetikisht në mjedisin natyror,
* Prodhimi, shpërndarja dhe shitja e pesticideve dhe herbicideve të ndaluara,
* Rrjetat e peshkimit në habitatet e ujërave të ëmbla,
* Prodhimi, trajtimi dhe asgjësimi i produkteve radioaktive,
* Magazinimi, trajtimi dhe asgjësimi i mbeturinave të rrezikshme,
* Prodhimi i pajisjeve dhe pajimeve që përmbajnë CFC, halon dhe substanca të tjera të rregulluara sipas Protokollit të Montrealit,
* Prodhimi i pajisjeve elektrike që përmbajnë bifenile të poliklorinuara (PCB) mbi 0,005 % ndaj peshës,
* Prodhimi i produkteve që përmbajnë asbest,
* Reaktorët bërthamorë dhe pjesët e tyre,
* Duhani, i papërpunuar ose i përpunuar,
* Makineri për përpunimin e duhanit, dhe
* Prodhimi i armëve të zjarrit.

### AFATI I ZBATIMIT TË PROJEKTIT DHE BUXHETI

Grupet joformale të të rinjve do të kenë të drejtë të aplikojnë për financim për një periudhë 6-12 muaj në varësi të llojit të investimit. Buxheti minimal për financim nga kjo thirrje për një grant është 6000 US$, ndërsa buxheti maksimal i kërkuar për financim nga kjo thirrje për një grant nuk duhet të kalojë 8000 US$.

# KRITERET DHE PROCESI I VLERËSIMIT TË NËN-GRANTEVE SI PËR NËN-GRANTET E KOMUNITETIT PËR ADOLESHENTËT ASHTU EDHE PËR NËN-GRANTET E KOMUNITETIT PËR TË RRITURIT E RINJ

Propozimet e nën-projekteve do të vlerësohen duke përdorur një metodologji të rrjetit të vlerësimit. Rrjete të ndryshme vlerësimi do të përdoren për nën-grantet e komunitetit për adoleshentët dhe nën-grantet e komunitetit për të rriturit e rinj për të pasqyruar ndryshimin në fushëveprimin e aktiviteteve dhe moshën/kapacitetin e aplikantëve.

Parimet e përzgjedhjes relevante për të dyja kategoritë e nën-granteve:

* Nën-grantet e pranueshme për punimet ndërtimore, do të ndahen në dy pjesë: 1 nën-grant vetëm për punimet ndërtimore dhe një nën-grant i lidhur për aktivitetet shoqëruese. Aplikanti për punimet ndërtimore do të paraqesë dy nën-projekte të veçanta, të cilat do të vlerësohen së bashku.
* 50 për qind e nën-granteve do t'u jepen ekipeve të nën-projekteve të udhëhequra nga gra të reja (udhëheqëse të të rinjve)
* Konsultimet e nën-projekteve duhet të sigurojnë balancim gjinor
* Vetëm nën-projekteve që arrijnë një rezultat minimal prej 60 pikësh do tu ndahet një nën-grant

**Kriteret e përzgjedhjes për nën-grantet e komunitetit për adoleshentët:**

* Nga nën-projekti përfitojnë të rinjtë që nuk janë aplikantë (maksimumi 10 pikë)
* Nën-projekti do të prodhojë një ndikim social unik të rëndësishëm për përfituesit e synuar (maksimumi 30 pikë)
* Efektiviteti dhe realizueshmëria e veprimit (maksimumi 30 pikë)
* Ekzistojnë plane për të siguruar vizibilitetin e nën-projektit (maksimumi 10 pikë)
* Nën-projekti ofron mundësi për të mësuar nga përvoja (maksimumi 10 pikë)
* Buxheti i paraqitur është koherent me aktivitetet e propozuara (maksimumi 10 pikë)

**Kriteret e përzgjedhjes për nën-grantet e komunitetit për të rriturit e rinj:**

* Aplikanti ka dëshmuar përvojë në menaxhimin e projektit (maksimumi 10 pikë)
* Rëndësia dhe veçantia e ndikimit social të propozuar për përfituesit e synuar (maksimumi 30 pikë)
* Efektiviteti dhe realizueshmëria e veprimit (maksimumi 30 pikë)
* Qëndrueshmëria e veprimit (maksimumi 15 pikë)
* Buxheti dhe kosto-efektiviteti i veprimit (maksimumi 15 pikë)

**Parimet dhe hapat e vlerësimit:**

* **Ekzaminimi teknik**. Pasi pranimit të aplikimeve, FP-OJQ heq informacionin e identifikueshëm nga aplikimet, i ekzaminon ato sipas listës së kontrollit të aplikimit dhe i dorëzon aplikimet e kompletuara tek Komiteti i Vlerësimit të Nën-Granteve (KVN).
* **Vlerësimi teknik**: Anëtarët e KVN vlerësojnë propozimet në mënyrë të pavarur duke përdorur kornizat përkatëse të vlerësimit.
* **Përzgjedhja Mjedisore dhe Sociale** - NJMP-ja do të kryejë Përzgjedhjen Mjedisore dhe Sociale, përgatis Raportet e Përzgjedhjes dhe ia paraqet ato KVN-së.
* **Takimi vlerësues**. Kryesuesi organizon një takim me anëtarët e KVN-së për të diskutuar matricat e vlerësimit të anëtarëve, të cilat dërgohen në mënyrë elektronike para takimit. Qëllimi i takimit është të diskutohet për çdo mospërputhje të madhe në vlerësimet e KVN-së.
* **Verifikimi i rezultateve.** KVN-ja e bartë përmbledhjen e vlerësimit tek FP-OJQ për kontroll dhe verifikim të cilësisë. FP-OJQ përgatit një raport që vërteton procesin e vlerësimit me një listë të propozuar të fituesve të nën-grantit.
* **Publikimi i fituesve.** Komuna e publikon listën e fituesve të nën-granteve. Rezultatet paraprake bëhen përfundimtare nëse nuk pranohen ankesa brenda afatit. Nëse paraqitet një ankesë, rezultatet paraprake bëhen përfundimtare pasi të trajtohen ankesat e aplikantëve. Komuna shpall publikisht fituesit dhe rezultatet bazuar në rekomandimet e KVN-së.

Pas shpalljes së fituesve të nëngranteve nga Komuna dhe MAPL, NJMP-ja informon aplikantët për kërkesat vijuese dhe Vlerësimet Mjedsiore të nevojshme për procesin e nën-granteve (Planin për Menxhim Mjedisor dhe Social (PMMS) ose Listën kontrolluese të PMMS-së e cila do t'i nënshtrohet procesit të zbulimit pas miratimit nga NJMP /Banka Botërore.

**Afati kohor për secilin cikël të nën-granteve**

 *Tabela 3: Fazat procedurale të thirrjeve për propozime*

|  |  |  |
| --- | --- | --- |
|  | Aktivitetet e fazës | Afati kohor |
| 1 | Afati i fundit për aplikime | 15 ditë kalendarike nga data e publikimit të Thirrjes për Propozim |
| 2 | Përzgjedhja e anëtarëve të KVN-së nga FP-OJQ  | 15 ditë kalendarike nga data e publikimit të Thirrjes për Propozim.  |
| 3 | Organizimi i sesioneve informative | 5 ditë kalendarike pas publikimit të Thirrjes për Propozime |
| 4 | Afati i fundit për dërgimin e pyetjeve në lidhje me thirrjen | 7 ditë kalendarike nga data e publikimit të Thirrjes për Propozim |
| 5 | Afati i fundit për dërgimin e përgjigjeve në pyetjet lidhur me thirrjen | 10 ditë kalendarike pas pranimit të pyetjeve |
| 6 | Afati i fundit për ekzaminimin teknik dhe Përzgjedhjen Mjedisore dhe Sociale (M&S) | 5 ditë kalendarike pas mbylljes së Thirrjes për Propozime |
| 7 | Afati i fundit për aplikantët për të dorëzuar çdo dokument që mungon të identifikuar nga FP-OJQ | 5 ditë kalendarike pas përfundimit të ekzaminimit teknik |
| 8 | Afati i fundit për vlerësimin e pranueshmërisë së aplikimeve nga KVN-ja | 7 ditë kalendarike pas ekzaminimit teknik nga FP-OJQ dhe Përzgjedhja M&S nga ana e NjMP-së |
| 9 | Afati i fundit për publikimin e rezultateve dhe njoftimin e fituesve | 5 ditë kalendarike pas miratimit të listës së fituesve të nën-granteve |
| 10 | Afati i fundit për të bërë ankesë | 7 ditë kalendarike nga publikimi i rezultateve |
| 11 | Afati i fundit për shqyrtimin e ankesës | 5 ditë kalendarike pas mbylljes së afatit për pranimin e ankesave |
| 12 | Afati i fundit për kontraktim | 14 ditë kalendarike pas mbylljes së afatit për shqyrtimin e ankesave (përveç nëse aplikanti i kërkohet që të dorëzojë dokumentet plotësuese mjedisore dhe sociale, shih tabelën 4 më poshtë) |

**Tabela 4: Hapat shtesë për aplikantët me kërkesa mjedisore dhe sociale plotësuese (sipas rezultateve të Përzgjedhjes Mjedisore dhe Sociale** **tek pika 8)**

|  |  |  |
| --- | --- | --- |
|  | Aktivitetet e fazës | Afati kohor |
| A | Afati i fundit për dorëzimin e PMMS-së ose Listës Kontrolluese të PMMS-së, nëse kërkohet | 10 ditë kalendarike pas njoftimit të aplikantit për kërkesat pasuese mjedisore dhe sociale |
| B | Afati i fundit për shqyrtimin dhe miratimin e PMMS ose Listës Kontrolluese të PMMS-së nga NjMP / Banka Botërore | 10 ditë kalendarike nga marrja e PMMS-së ose Listës Kontrolluese PMMS-së, të plotësuar nga aplikanti  |
| C | Zbulimi publik i PMMS-së ose Listës Kontrolluese të PMMS-së | 14 ditë kalendarike nga data e marrjes së miratimit  |
| D | Rishikimi dhe ri-zbulimi i PMMS-së ose Listës Kontrolluese të PMMS-së, bazuar në të dhënat e konsultimit | 3 ditë kalendarike pas konsultimeve publike |

## NËNSHKRIMI I MARRËVESHJEVE PËR NËN-GRANTE

Marrëveshja trepalëshe ndërmjet përfitueseve të grantit[[3]](#footnote-3), MAPL-së dhe komunës nënshkruhet pas publikimit të rezultateve.

### Pakoja e aplikimit për grupet joformale të të rinjve dhe OJQ-të formale

1. Formulari i aplikimit (OJQ-të duhet të dërgojnë një aplikim të nënshkruar dhe të vulosur, ndërsa grupet joformale të të rinjve duhet të dërgojnë aplikimin e nënshkruar nga udhëheqësi i të rinjve)
2. Formulari i buxhetit (si OJQ-të ashtu edhe grupet joformale të të rinjve*)*
3. Kopja e ID-së së aplikantit\* me vërtetimin e vendbanimit (si OJQ-të ashtu edhe grupet joformale të të rinjve*)*
4. Procesverbalet nga konsultimet e nënprojektit (si OJQ-të ashtu edhe grupet joformale të të rinjve*)*
5. Dëshmia e miratimit nga organizata e komunitetit (si OJQ-të ashtu edhe grupet joformale të të rinjve*)[[4]](#footnote-4)*
6. Deklaratë mbi financimin e dyfishtë (si OJQ-të ashtu edhe grupet joformale të të rinjve*)*
7. Lista kontrolluese teknike (propozime me punime ndërtimore). Aplikanti i punimeve ndërtimore do të paraqesë dy nënprojekte të veçanta, të cilat do të vlerësohen së bashku.
8. Dëshmi e përvojës së menaxhimit të projektit (OJQ) ose trajnim i përfunduar për menaxhimin e projektit (për të rinjtë që nuk e kanë përfunduar trajnimin përmes M4Y). Këto kategori aplikantësh duhet të dorëzojnë një letër rekomandimi/letër referimi ose ndonjë dokument që vërteton se ata kanë përvojë të mëparshme në menaxhimin e projektit.
9. Pyetësori për Vlerësimin e Rrezikut Mjedisor dhe Social.
10. Kopja e certifikatës së regjistrimit të OJQ-së dhe numrit fiskal (të dorëzohet vetëm nga OJQ-të)
11. Lista e aktiviteteve të zbatuara në të kaluarën me detajet e kontaktit të klientëve (të dorëzohen vetëm nga OJQ-të).
12. CV-të e zgjedhura të menaxhmentit të OJQ-së (mosha 18-24) (të dorëzohen vetëm nga OJQ-të).)

*Verifikimi i idesë me përfituesit e synuar*: Pasi grupet e të rinjve të kenë zhvilluar idetë e nënprojekteve, atyre u kërkohet të organizojnë fokus grupe me përfituesit e synuar për të marrë komente kthyese mbi propozimin e tyre dhe për të dhënë një numër të përllogaritur të përfituesve. Fokus grupet përfituese (me balancim gjinor OSE me një gjini të vetme sipas rastit) dokumentohen me shkrim dhe dorëzohen me propozimet e nën-granteve (kërkesat për dokumente të listuara në listën kontrolluese të aplikimit nr. 2). Ekipi do të kërkojë të sqarojë/verifikojë nëse investimet dhe shërbimet janë:

* *të përshtatshme për qëllimin*: A janë zgjidhjet që propozohen të përshtatshme për grupin e të rinjve të synuar dhe sfidat e tyre unike? A është i nevojshëm ndonjë ndryshim për të marrë në konsideratë më mirë nevojat e grupit të synuar? A nevojitet ndonjë modifikim për t'u siguruar që gratë e reja mund të përfitojnë në mënyrë të barabartë nga investimi/shërbimi?
* *Dizajni/shërbimi i dëshiruar*: Si e parashikon grupi i synuar dizajnin/shërbimin? Çfarë do të rriste gjasat e grupit të synuar për të përdorur investimin/shërbimin?

### Projektet me punime ndërtimore

Për nënprojektet me punime ndërtimore kërkohen dy hapa shtesë përgatitor:

* *Rishikimi teknik nga komuna*: Pas përfundimit të trajnimit (për aftësitë e buta dhe MCP), grupet e të rinjve me propozime për riparimin e infrastrukturës/objekteve do të takohen me inxhinierët komunalë për të diskutuar realizueshmërinë teknike të investimeve kapitale të propozuara dhe blerjet e pajisjeve. Në konsultim me inxhinierin komunal, aplikantët përgatisin listën kontrolluese teknike (kërkesat për dokumente të listuara në listën kontrolluese teknike të aplikimit nr. 7 më sipër) për të gjitha aplikimet për nën-grante që përfshijnë punimet ndërtimore. Inxhinieri komunal nënshkruan listën kontrolluese teknike, e cila dorëzohet si pjesë e aplikimit për nën-grant.
* *Ekzaminimi mjedisor dhe social***:** Grupet e të rinjve duhet të ekzaminojnë propozimet e tyre për rreziqet e mundshme mjedisore dhe sociale duke përdorur Pyetësorin e Vlerësimit të Rrezikut Mjedisor dhe Social (kërkesat për dokumente të listuara në listën kontrolluese të aplikimit nr. 9 më sipër). Vlerësimi kryhet nga grupi i të rinjve aplikues me ndihmën e FP-OJQ. Komunat vlerësojnë arsyeshmërinë teknike dhe ofrojnë të dhëna sipas nevojës.

Pyetësori i Vlerësimit të Rrezikut Mjedisor dhe Social i nënshtrohet procesit të Përzgjedhjes Mjedisore dhe Sociale dhe kategorizimit të projektit, nga ana e NjMP-së.

### MEKANIZMI I ANKESAVE

Mekanizmi i trajtimit të ankesave (MTA) i projektit M4Y ofron një mekanizëm për të adresuar çdo shqetësim që lidhet me procesin e përzgjedhjes së përfituesve dhe nën-granteve, si dhe ndikimet sociale dhe mjedisore të nënprojekteve në adresën e postës elektronike në vijim: M4Y.PROJECT@rks-gov.net. Ankesat në lidhje me rezultatin e përzgjedhjes së përfituesve dhe nën-granteve do të pranohen brenda 7 ditëve të punës pas publikimit të rezultateve.

# AFATI PËR APLIKIM

Aplikantëve u kërkohet të dorëzojnë të gjitha dokumentet në formë fizike të listuara më sipër në mënyrë që të kualifikohen për vlerësim. Formulari i aplikimit, formulari i buxhetit, deklarata për financimin e dyfishtë, lista kontrolluese teknike dhe pyetësori i vlerësimit të rrezikut mjedisor dhe social janë në dispozicion si pjesë e pakos së aplikimit. Pas përfundimit të procesit të vlerësimit dhe publikimit të rezultateve përfundimtare, përfituesve të përzgjedhur do t'u kërkohet të dorëzojnë dokumente të tjera.

Aplikantët duhet të dorëzojnë aplikimit e kompletuara në **Zyren Pritëse në Komunë më së voni deri 15 ditë pas shpalljes së thirrjes nga komuna.** Do të merren parasysh vetëm aplikimet që plotësojnë të gjitha kërkesat e kësaj thirrjeje.

Çdo pyetje që mund të keni në lidhje me përgatitjen e aplikimeve ose detajet e aplikimit mund të dërgohet në e-mail në adresën: m4ygrants@kcdf.org

1. Në kuadër të komponentit 2 të projektit M4Y, para publikimit të Thirrjes për Propozime, të rejat dhe të rinjtë ( të moshës 15-24 vjeç) do të trajnohen për aftësi të buta dhe menaxhim të ciklit të projektit, d.m.th. aftësi të lidershipit, kreativitet, ndërmjetësim të konflikteve, komunikim dhe punë në grup. Ky trajnim do të sigurojë pikën hyrëse për të rinjtë përfitues të interesuar në shtjellimin e propozimeve të nën-projekteve. [↑](#footnote-ref-1)
2. Hapësirat krijuese për të rinjtë janë hapësira të orientuara për të inkurajuar bashkëpunimin, të mësuarit dhe ndarjen për projekte krijuese. Ata zakonisht pajisen me pajisje (IT ose ndryshe) për të lehtësuar procesin e të mësuarit dhe të krijimit. Shpesh ato fokusohen në teknologji (kodim, printim 3D, dizajn ueb, etj), por mund të përfshijnë edhe lloje të tjera projektesh (p.sh. qepje, punim druri, etj.). Fokusi është te shpikja dhe të mësuarit duke bërë. [↑](#footnote-ref-2)
3. Udhëheqësi i grupit nënshkruan marrëveshjen në emër të grupit të të rinjve/OJQ-së përfituese. [↑](#footnote-ref-3)
4. Miratimi i komunitetit: Grupet e të rinjve finalizojnë propozimet e tyre duke kërkuar miratimin nga të paktën një subjekt i njohur i komunitetit (këshilli i lagjes, shoqata fetare, qendra rinore, etj.) relevant për çdo vendndodhje. Miratimi dorëzohet bashkë me aplikimin për nën-grant. [↑](#footnote-ref-4)